La Sala Sant Llorenç alberga una exposició sobre el "Camí de Llevant"
03 de Diciembre de 2015

Carcaixent

Des de demà fins al 13 de desembre, es podrà visitar a la Sala Sant Llorenç una exposició de fotografies i pintures sobre el "Camí de Llevant", la ruta seguida pels pelegrins que iniciaven el Camí de Santiago des de València. L’exposició mostra la riquesa dels paisatges i monuments al llarg dels quasi 1.200 quilòmetres que té esta ruta que passa per Carcaixent, just pel carrer on està ubicada la sala d’exposicions. Junt amb les fotografies, també hi estaran exposats la sèrie d’olis “Peregrinos”, realitzats per l’artista Eduardo Martínez. Les pintures són una interpretació personal, amb trets autobiogràfics, sobre les persones que ha anat trobant-se l’autor durant els seus viatges pel camí de Santiago.

Lourdes Castelló, regidora de Cultura, ha destacat la importància d’acollir esta exposició a Carcaixent, “formar part del Camí de Llevant és un element amb molt de potencial patrimonial per al nostre poble i que s’ha de posar en valor”. Així, la regidora ha explicat que una de les millors maneres d’apropar a les veïnes i veïns de Carcaixent el Camí de Llevant és a través d’esta exposició, “on podran fer-se una idea de tota la bellesa i secrets que guarda esta ruta”. L’exposició es podrà visitar tots els dies de 19 a 21 hores i l’entrada és gratuïta.